Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: Az Országgyűlés a területfejlesztésről és a területrendezésről szóló 1996. évi XXI. törvény alapján
Paragraph Index: 116

6. A műszaki infrastruktúra, ezen belül 6.1. A közlekedés területén: — fel kell gyorsítani a gyorsforgalmi úthálózat építését és a vasúthálózat korszerűsítését, a dunai és tiszai víziút fejlesztését a régiók elérhetőségének javítására és az ország kedvező földrajzi elhelyezkedése előnyeinek kihasználására; — nagyobb szerepet kell kapnia a regionális szerepkör ellátására alkalmas repülőterek részben vállalkozási alapú fejlesztésének; — a környezetszennyezés mérséklése céljából a kombinált fuvarozás, a vízi és vasúti szállítás részarányát növelni kell; az alkalmas, a nemzetközi forgalomban meghatározó jelentőségű határátkelők térségében logisztikai központokat kell kialakítani; — folytatni kell a településeket tehermentesítő és elkerülő útszakaszok létesítésének programját; — tovább kell javítani a tömegközlekedés minőségét és színvonalát; — az Európai Unió közlekedéspolitikájával összhangban a Magyarországon áthaladó európai közlekedési folyosókhoz (IV., V., V/C., VII., X/B. számú) kapcsolódó közlekedési útvonalak fejlesztése. 1998/22. szám 6.2. A vízgazdálkodás területén: — a vízkárelhárítási létesítmények fejlesztése; — a vezetékes ivóvíz minőségének javítása; — az EU ajánlásainak megfelelő szennyvízelvezetési, -tisztítási színvonal elérése; — a víziközmű infrastruktúra területi aránytalanságainak csillapítása; — az ivóvízbázisok hatékonyabb védelme; — az Alföld vízgazdálkodási problémáinak megoldását elősegítő intézkedések meghozatala, a talajvízszint-sülylyedés megállítása és vízvisszatartás megoldása a Duna— Tisza közi homokhátságon. 6.3. Az energiaellátás területén: — az energiaellátás biztonságának megőrzése, ezen belül = az egyoldalú importfüggés mérséklése, a primer és szekunder energiahordozói beszerzés diverzifikálás gazdasági technikai feltételeinek megteremtése, = a stratégiai készletek növelése; — az energiatakarékosság növelése az abszolút energiafelhasználás csökkentése érdekében; — az energiafelhasználás hatékonyságának növelése és a GDP-re vetített fajlagos energiafelhasználás csökkentése a nemzetgazdaság versenyképességének javítása érdekében; — a megújuló energiaforrások hasznosításának elterjesztése; — a környezetvédelmi és területhasználati szempontok érvényesítése; — a regionális és a megyei területfejlesztési tanácsok dolgozzák ki a régiók, illetve a megyék hosszú távú energiaellátási koncepcióját a Magyar Energiapolitika hosszú távú koncepciójának, valamint a területfejlesztés és területrendezés követelményeinek figyelembevételével. V. A területfejlesztési politika feladatai az ezredfordulóig

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes